Па словах намесніка міністра адукацыі Віктара Віктаравіча Якжыка, паспяховае выступленне нашай каманды на XXVIII Сусветнай зімовай універсіядзе ў Алматы з’яўляецца вынікам сістэмнага ўзаемадзеяння Міністэрства адукацыі з Міністэрствам спорту і турызму, федэрацыямі па алімпійскіх відах спорту, той вялікай увагі, якая ўдзяляецца ў краіне школьнаму і студэнцкаму спорту. Гэта таксама вынік мэтанакіраванай работы ў дзіцяча-юнацкіх школах, спартыўных секцыях ва ўстановах агульнай сярэдняй і дадатковай адукацыі. Гэта вынік таго, што ўсё больш школьнікаў далучаюцца да спаборніцтваў па лядовых відах спорту.